Kenneth Klitgaard troede, at i dag ville markere en afslutning på et forløb, der startede i marts, da tre mænd fra Sverige røvede hans butik i Aalborg. Nu er to af røverne stukket af, og selvom de alle tre alligevel er dømt, så plager det urmageren, at forløbet ikke er afsluttet. - Vi havde glædet os til at sætte et punktum i den sag i dag. Jeg er glad for, at de er dømt, men jeg er træt af, at det ikke helt er slut. Jeg forstår ikke, hvordan det kunne ske, siger Kenneth Klitgaard til TV2/Nord. Han er ikke bange for, at røverne vender tilbage, men vil bare gerne have forløbet afsluttet. Klitgaard Ure er blevet udsat for røveri flere gange.

Opsummering:
Kenneth Klitgaard, ejer af Klitgaard Ure, er rigtig træt af, at dem, der har røvet hans butik, nu er på fri fod.